KOMMISSIONENS BESLUTNING af 29. juli 1996 om EF-tilskud til drift af EF-referencelaboratoriet for påvisning af restkoncentrationer Istituto Superiore di Sanità, Rom, Italien (Kun den italienske udgave er autentisk) (Tekst af betydning for EØS) (96/518/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), senest ændret ved beslutning 94/370/EF (2), særlig artikel 28, og

ud fra følgende betragtninger:

Efter artikel 1, litra d) i Rådets beslutning 91/664/EØF af 11. december 1991 om udpegning af EF-referencelaboratorier for påvisning af restkoncentrationer af bestemte stoffer (3) er Istituto Superiore di Sanità, Rom, Italien, blevet udpeget som referencelaboratorium for de restkoncentrationer, der er nævnt i gruppe B.II a) og B. II b, i bilag I til Rådets direktiv 86/469/EØF (4);

ifølge artikel 36 i Rådets direktiv 96/23/EF (5) om de kontrolforanstaltninger, der skal iværksættes for visse stoffer og restkoncentrationer heraf i levende dyr og produkter heraf, ophæves bestemmelserne i beslutning 91/664/EØF fra den 1. juli 1997;

fra den 1. juli 1997 finder bestemmelserne i kapitel 1, litra d), i bilag V til direktiv 96/23/EF anvendelse; i denne forbindelse er Istituto Superiore di Sanità, Rom, Italien, blevet udpeget som referencelaboratorium for de restkoncentrationer, der er nævnt i gruppe B 2 c) og 3 a), b), c), i bilag I;

alle de opgaver, referencelaboratoriet skal udføre, er fastlagt i artikel 1 i Rådets beslutning 89/187/EØF af 6. marts 1989 om fastsættelse af beføjelser og betingelser for udøvelse af virksomhed, for så vidt angår EF-referencelaboratorier foreskrevet ved direktiv 86/469/EØF om undersøgelse af dyr og fersk kød for restkoncentrationer (6);

ifølge bestemmelserne i artikel 36 i direktiv 96/23/EF ophæves bestemmelserne i beslutning 89/187/EØF fra den 1. juli 1997;

fra den 1. juli 1997 finder bestemmelserne i kapitel 2 i bilag V til direktiv 96/23/EF anvendelse;

i overensstemmelse med Kommissionens beslutning 93/458/EØF (7), 94/492/EF (8) og 95/305/EF (9) ydes der et EF-tilskud til EF-referencelaboratoriet for restkoncentrationer, Rom, Italien, som udløber den 1. august 1996; fra denne dato bør der indføres et nyt yderligere EF-tilskud for en periode på to år for at gøre det muligt for referencelaboratoriet at videreføre sine funktioner og opgaver;

EF-tilskuddet tages op til fornyet overvejelse med henblik på eventuel forlængelse inden udløbet af dette tidsrum;

navnlig af hensyn til kontrollen er det vigtigt, at artikel 8 og 9 i Rådets forordning (EØF) nr. 729/70 af 21. april 1970 om finansiering af den fælles landbrugspolitik (10), senest ændret ved forordning (EØF) nr. 2048/88 (11), finder anvendelse;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

EF giver et tilskud til Italien til funktioner og opgaver som defineret i:

- artikel 1 i beslutning 89/187/EØF, som skal udføres af det EF-referencelaboratorium for restkoncentrationer, der er udpeget i artikel 1, litra d), i beslutning 91/664/EØF, for perioden fra den 1. august 1996 til den 30. juni 1997

- kapitel 2 i bilag V til direktiv 96/23/EF, som skal udføres af det EF-referencelaboratorium for restkoncentrationer, der er udpeget i kapitel 1, litra d), i bilag V til dette direktiv, for perioden fra den 1. juli 1997 til den 31. juli 1998.

Artikel 2

Istituto Superiore di Sanità, Rom, Italien, udøver de funktioner og udfører de opgaver, der er omhandlet i artikel 1.

Artikel 3

EF-tilskuddet fastsættes til højst 800 000 ECU for perioden fra den 1. august 1996 til den 31. juli 1998.

Artikel 4

EF-tilskuddet ydes på følgende måde:

- 25 % som forskud på anmodning af Italien i begyndelsen af hver af de tre første seksmåneders perioder i den pågældende periode

- restbeløbet, efter at Italien har fremlagt de fornødne bilag. Denne fremlæggelse skal ske inden den 1. oktober 1998.

Artikel 5

Hvert år og senest to måneder efter udløbet af hver årsperiode indsender Italien en detaljeret teknisk rapport til Kommissionen om det arbejde, laboratoriet har udført i forhold til de opgaver, det har fået pålagt.

Artikel 6

Artikel 8 og 9 i forordning (EØF) nr. 729/70 anvendes med de fornødne ændringer.

Artikel 7

Denne beslutning er rettet til Den Italienske Republik.

Udfærdiget i Bruxelles, den 29. juli 1996.

På Kommissionens vegne

Franz FISCHLER

Medlem af Kommissionen

(1) EFT nr. L 224 af 18. 8. 1990, s. 19.

(2) EFT nr. L 168 af 2. 7. 1994, s. 31.

(3) EFT nr. L 368 af 31. 12. 1991, s. 17.

(4) EFT nr. L 275 af 26. 9. 1986, s. 36.

(5) EFT nr. L 125 af 23. 5. 1996, s. 10.

(6) EFT nr. L 66 af 10. 3. 1989, s. 37.

(7) EFT nr. L 215 af 25. 8. 1993, s. 10.

(8) EFT nr. L 201 af 4. 8. 1994, s. 38.

(9) EFT nr. L 185 af 4. 8. 1995, s. 56.

(10) EFT nr. L 94 af 28. 4. 1970, s. 13.

(11) EFT nr. L 185 af 15. 7. 1988, s. 1.